Viborger Samler, 1849-04-10
Udenlandske Efterretninger. Jtalien. (Feltmarschal Grev Radetzkys Beretning om Slaget ved Novara, dat. den 24de Marts, Kl. 12 om Natten, til Ministerpræsident Fyrste af Schwarzenberg.) J min sidste Depesche meddeelte jeg deres Durchlauchtighed Underretning om vor Hærs Fremrykken indtil Mortara, sammes glimrende Fegtning ved denne Flække, og Jndtagelsen af dette Sted. Jdag har jeg at melde en langt vigtigere og meere afgjørende Seier. Den fjendtlige Hær, allerede ved Jndtagelsen af Mortara afskaaren fra sin egentlige Tilbagetogslinie, besluttede, 50000 Md. stærk, at forsøge sin Lykke i Stillingen ved Olengo, i Nærheden af Novara. Det andet Armeecorps under Felttøimester Baron d'Aspre dannede Avantgarden og marscherede igaar fra Vespolate imod Olengo, hvor det stødte paa Fjenden, som havde besat de derværende Høie. Fjendens uventede Styrke gjorde Fegtningens Udfald uvis i nogle Timer, da det andet Corps ikke strax kunde understøttes af det bag dette marscherende tredie Corps. Jeg havde fremdeles disponeret imod Fjendens høire Flanke det fjerde og bag dette det første Armeecorps for at omgaae denne Flanke hiinsides Floden Agogna. H. K. K. Høihed Erkehertug Albrecht, som commanderede Avantgarde divisionen, udholdt derfor i Løbet af flere Timer med Heltemod Fjendens Angreb i Fronten, indtil Felttøimester Baron d'Aspre i Forening med Commandanten for det tredie Corps Feltmarschallieut. Baron Appel, ordnede med ligesaa stor Aandsnærværelse som Klogskab sidstnævnte Corps paa begge Fløiene af Erkehertug Albrechts Division og indtil jeg selv beordrede Reservecorpset bag Centret af denne Division. Mine brave Troppers uforlignelige Mod, deres over al Roes ophøiede Tapperhed og Behjertethed lykkedes det seierrigt at hævde vor Front, indtil det fjerde Corps ved sin Commandant Feltmarschal-Lieut. Grev v. Thuus kloge Anførsel styrtede med saadan Kraft ind paa Fjendens høire, Flanke, at Fienden ved denne afgjørende Bevægelse trak sig henimod Aften paa alle Puncter tilbage i stor og flygtende Forvirring, og var nødsaget til i nordlig Retning at tage et ham paatvunget Tilbagetog ind i Bjergegnen. (Derefter meddeles rosende Anbefalinger i Anledning af den Tapperhed, Hærens Generalitet, Officierer og Mandskab have lagt for Dagen. Af Trophær have vi 12 Kanoner, en Fane, 1 a 3000 Fanger; Fjendens Tab udgjør, saavidt bekjendt, 2 Generaler, 10 døde eller saarede Stabsofficierer og 3 a 4000 Menige. Desværre var vort Tab paa denne afgjørende Dag meget betydeligt; ethvert af Regimenterne og enhver af Bataillonerne i den første Slaglinie have 10 a 20 deels faldne, deels saarede Stabs= og Overofficerer, og Tabet af Mandskab udgjør 2 a 3000 Md. deels faldne, deels saarede. Slaget vedvarede fra Kl. 10 om Formiddagen indtil langt ud paa Natten. Da jeg efter endt Slag begav mig til mit Hovedqvarteer og lod Hærens Generalqvarteermester Feldtmarschal-Lientenant v. Hest blive tilbage for paa Valpladsen at tage Dispositioner til Fjendens Forfølgelse, meldtes pludselig til ham den piemontesiske General Cossato som Parlamentair, der ønskede at tale med ham. Parlamentairen yttrede Kongen af Sardiniens Ønske om at jeg maatte findes villig til at afslutte en Vaabenstilstand; ligesom jeg ogsaa anmodedes om at standse med Fjendtlighederne saalænge, indtil Kongen havde underrettet Kamrene i Turin derom. Dette Andragende forkastedes i min Fraværelse øieblikkelig af Feldtmarsch. Lieutn. v. Hess, og der tilbødes ham, som de eneste antagelige Betingelser for Vaabenstilstanden, saadanne Vilkaar, ifølge hvilke den østerrigske Hær skulle indtil Fredens Afslutning militairisk besætte Landstrækningen imellem Ticino, Po og Sesia, samt Staden Alessandria fuldstændig, og Fæstningen af samme Navn indrømmes Østerrigerne og Piemonteserne i Forening med deelt Besætning. Den sardinske Flaade skulde fremdeles hjemkaldes fra det adriatiske Hav og de hurtigste Fredsunderhandlinger skulde indledes ved egne dertil bestemte Gesandter imellem Østerrig og Sardinien; hvorhos der blev den piemontesiske Parlamentair betydet, at fornævnte Betingelser vare de eneste, vi kunde antage.